KTC ผนึก BIG เอาใจคนรักการถ่ายภาพมอบสิทธิแบ่งชำระ 0% นานสูงสุด 24 เดือน
KTC ผนึก BIG เอาใจคนรักการถ่ายภาพ มอบสิทธิชำระ 0% นานสูงสุด 24 เดือน ด้วยบัตรสินเชื่อพร้อมใช้ "เคทีซี พราว" พร้อมรับส่วนลดและเงินเครดิตคืนสูงสุด 33% ภายในงาน “BIG Pro Day 2016”
25 ส.ค. 2559

นางสาวจันทร์ทิภา ชูศักดิ์พรจำรัส ผู้จัดการอาวุโส – ธุรกิจร้านค้า บริษัท บัตรกรุงไทย จำกัด (มหาชน) หรือ KTC และนายชิตชัย เธียรกาญจนวงศ์ ประธานเจ้าหน้าที่ฝ่ายพาณิชย์ บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เอาใจคนรักการถ่ายภาพ มอบสิทธิพิเศษแบ่งชำระ 0% นานสูงสุด 24 เดือน ด้วยบัตรสินเชื่อพร้อมใช้ “เคทีซี พราว” พร้อมรับส่วนลดและเงินเครดิตคืนสูงสุด 33% ภายในงาน “BIG Pro Day 2016” พิเศษ สำหรับผู้ที่สนใจสมัครสมาชิกบัตร “เคทีซี พราว” ในงาน สามารถสมัครและรอผลการอนุมัติภายใน 1 ชั่วโมง และรับสินค้ากลับได้ทันที พร้อมรับส่วนลดพิเศษ 1,000 บาท เพียงเตรียมเอกสารการสมัครมาล่วงหน้า  ตั้งแต่วันที่ 30 สิงหาคม – 4 กันยายน 2559 ณ ชั้น 1 ศูนย์การค้าเซ็นทรัลเวิลด์